شەفەق
نیوز/ خانمە وەرپرسیگ پایەدار لە ریخریاگ تەندروسی جەهانی وت: ئەو مەوقە هاتیە ک وە
شیوەیگ ڕاستەقینە دووارە بنووڕیمنە پەتای کۆڤید-١٩، ئەوەیش دویای توومارکردن یەک مەلیۆن
مردن وەی بیماریە ئمساڵ.
ماریا
فان کیرخۆف خانمە سەرۆک تیم تەکنیکی ک پەیوەندی وە کۆڤید-١٩ دیرێد لەناو ریخریایەگە
وت: ئی ئامارە دڵ شکنێد، چوینکە تاقیکردن و دەرمان وواکسینەیل و ریکارەیل تەندروسی
گشتی ئەرا لەناوبردن ڤایرۆسەگە گشتی هەس.
وتیش:
ئیمە ک ئیسە هایمنە ناو سێیەم ساڵ پەتاگە، کارەگە فرەتر خەفەتباریە ک ئیمە ئەو چشتەیلە
دیریمن تا نەیلیمن ئی مردنەیلە بوون.
وتیش:
فرە کەس لەلەیمان لە وەرانوەر شمارەیل تویش تەزیان هاتیە، وتیش؛ بایەتە وەشیوەیگ راستەقینە
بنووڕیمن، وە ڕاسی هەڵسەنگاندن خوازیمن ک ئیمە هایمنە کوو، نەبایەت بکەفیمنە هەڵوێست
مردن لە ١٤ هەزار تا ١٥ هەزار کەس هەر هەفتەیگ.
ماریا
وتیش: هیمان پەتاگە تەواو نەویە، باوجی توەنیمن سنووری ئەرای دانەیمن، لە وەختیگ مەردمەگە
هانە ناو ژیان رووژانەی خوەیان.
هوشداری
کرد ک یەک مەلیۆن مردن لەی ساڵە وەیەکەوژیان نییە وەرد کۆڤید-١٩، و ١٥ هەزار مردن لە
هەفتەیگ شیوەیگ وەرپرسانە نییە لە رەفتارکردن وەگەرد پەتاگە.
ماریا
هەمیش وت: ئی شمارەیل گەپە، ک لە راسیەگە کەمترە، چوینکە تاقیکردنیل ناو ماڵەیل نیەکەفنە
ناو ئامار فەرمی، وتیش: نووڕیمن ک ئی ڤایرۆسە وە شیوەی فرەیگ لە جەهان بڵاو بوو، و
داخەو ک ئی ڤایرۆسە واز لەلیمان نیارێد.
